Placuit atque convenit inter monachos Clunienses et cuidam viro, nomine Sigbaldo, ut interscamiarent quasdam terras; quod et fecerunt. In primis dederunt monachi supradicto viro campum unum in villa Montellio, in campo Maticensi, qui terminatur a mane et a sero viis publicis, a medio die terra Constantii, a circio supradicti viri. Et donant in ipsa villa petiolam de terra quæ est conclusa in suo clauso; et in alio loco, ubi vocatur Cumba Sancti Ylarii, donant campum unum supradicto homini, terminantem a mane terram Sancti Petri, a medio die pratum, a sero ad ipsum receptorem, a circio Sanctum Petrum. Et donant unam petiolam de campo in jam dicto campo, terminantem a mane et a sero ad ipsum receptorem, a medio die via publica, a circio terra Sancti Petri. Infra istas terminationes, donamus supradicto homini quæ sunt suprascripta. Econtra donat Sigbaldus jam dictis monachis, in villa Montellio, campum et pratum insimul tenentes, quo ad Salnat vocatur, et terminatur a mane terra Duranni cum heredibus, a medio die via publica, a sero et a circio terra Sancti Petri. Et in alio loco unam petiolam de terra inter Duas Vias, et in alio loco qui in Maila vocatur duas petiolas de terra, terminatas de omnibus partibus terra Sancti Petri; ut faciat unusquisque de suo scamio quod voluerit ab hodierno [die] et deinceps. Actum Cluniaci publice. S. Sigbaldi, qui fieri et firmare rogavit. S. Gymeri, Tethirici, Biraudi, Rainulfi, Adalelmi, Eldredhi, Ugulardi, Constantii. Data mense januario, regnante Rotberto rege.